குருதித் தெளியம் தொடர்பாக தெளியவியல் சோதனைகளில் பெறப்பட்ட முடிவுகள் ஏபிஓ இரத்தக் குழு அமைப்புப் பற்றிய மேலதிக தகவல்களைத் தருகின்றன. எதிர்-A மற்றும் எதிர்-B பிறபொருளெதிரிகள் ஐசோஹீமோக்ளூட்டினின்ஸ் (isohaemagglutinins) என்றழைக்கப்படுகின்றன. இவை பிறந்த குழந்தைகளுக்கு இருப்பதில்லை. குழந்தைகள் பிறந்து முதல் ஆண்டு வளர்ச்சிக் காலத்திலேயே இவை தோன்றுகின்றன. இவற்றை ஓரின பிறபொருளெதிரிகள் (isoantibodies) எனலாம். அதாவது, அவை ஓரின பிறபொருளெதிரியாக்கிகளுக்கு எதிராக உருவாக்கப்படுபவையாகும். ஓரின பிறபொருளெதிரியாக்கிகள் எனப்படுபவை ஒரே இனத்திலுள்ள உள்ளினங்களில் (subspecies) மட்டுமே இருக்கும் பிறபொருளெதிரியாக்கிகள் ஆகும். எதிர்-A மற்றும் எதிர்-B பிறபொருளெதிரிகள் பொதுவாக IgM வகையைச் சேர்ந்தவை. இவை சூல்வித்தகத்தின் ஊடாக முதிர்கருவின் குருதிச் சுற்றோட்டத்தொகுதியினுள் செல்ல முடியாதவையாக இருக்கும். ஆனால் O வகை நபர்களில் IgG வகை AB பிறபொருளெதிரிகள் இருக்கும். அவை முதிர்கருவினுள்ளும் செல்லக்கூடியதாக இருக்கும். 

பிறந்த குழந்தைகளில் குருதிச் சிவப்பணு சிதைவு நோய்
பரவல் மற்றும் பாரம்பரிய வரலாறு
தெளியவியல்
ABO மற்றும் Rh (Rhesus D) சோதனை முறைக்கான எடுத்துக்காட்டு